open-index/open-wikipedia-markdown huggingface dataset:
ויליאם הרטמן וודין

**ויליאם הרטמן וודין** (באנגלית: **William Hartman Woodin**; 27 במאי 1868 – 3 במאי 1934) היה תעשיין אמריקאי. הוא כיהן כמזכיר האוצר של ארצות הברית בממשלו של הנשיא פרנקלין דלאנו רוזוולט.

## קורות חייו
ויליאם הרטמן וודין נולד בברוויק, פנסילבניה. משפחתו הייתה מבעלי חברת ייצור קרונות רכבת "ג'קסון וודין" . אביו, קלמואל ריקטס "קלמנט" וודין, היה נשיא החברה, וסבו, שגם הוא נקרא ויליאם הרטמן וודין, היה שותף בחברה. ב-1890 סיים וודין את לימודיו בבית הספר למכרות של אוניברסיטת קולומביה.

בהנהלתו הפכה חברת ג'קסון וודין להיות חברת בניית קרונות הרכבת הגדולה ביותר במזרח ארצות הברית, והייתה לאחת מ-13 החברות שהתמזגו ב-1899 ל"חברה האמריקאית לקרונות ובית יציקה"  (ACF). הוא המשיך לעבוד ב-ACF זמן מה לאחר המיזוג וב-1916 היה לנשיא החברה. בשנים 1927–1932 הוא היה חבר הדירקטוריון של הסניף הניו יורקי של הפדרל ריזרב.

## מזכיר האוצר
[ממוזער|250px|תמונתו של וודין על שער המגזין [טיים (מגזין)|טיים, 20 במרץ 1933]]
וודין היה רפובליקני בהשקפתו הפוליטית אך תרם רבות למערכת הבחירות של המועמד הדמוקרטי פרנקלין דלאנו רוזוולט בבחירות לנשיאות של 1932. במרץ 1933 מינה אותו רוזוולט כמזכיר האוצר של ארצות הברית. בשל בריאותו הרופפת כיהן במקומו כמזכיר בפועל במשך כמה שבועות במהלך אותה שנה דין אצ'יסון, סגנו. וודין היה מעורב בהחלטות החשובות של ממשל רוזוולט החדש בנוגע למאבק בשפל הגדול.

במרץ 1933 כאשר הושבע רוזוולט כנשיא, היו דלתות הבנקים בכל רחבי ארצות הברית סגורות בשל הפאניקה שגרמה למפקידי הכספים לדרוש באופן מיידי את פדיון פיקדונותיהם. וודין היה המוביל בהכרזת הממשל על "פגרת הבנקים" שבמסגרתה נסגרו כל הבנקים בארצות הברית עד לבדיקה שתוכל לבחון איזה מהם יציב מספיק כדי להיפתח מחדש. כאשר ניתנו האישורים לפתיחה, שב האמון של ציבור המפקידים ורובם לא משכו את פיקדונותיהם. מהלך זה קדם ליצירת ביטוח הפיקדונות והקמת התאגיד הפדרלי לביטוח פיקדונות עם העברתו של חוק גלאס-סטיגל.

וודין גם ניהל את פרישת ממשל רוזוולט מהוועידה המוניטרית הבינלאומית בלונדון וההחלטה להוציא את ארצות הברית אל מחוץ לתקן הזהב הבינלאומי שם. בעת כהונתו כמזכיר האוצר החל הממשל את תהליך קבלת ההחלטות שבסופו של דבר הוביל להחלטה לרכוש את הזהב שהיה בידיים פרטיות בארצות הברית (למעט הזהב שהיה בשימוש רופאי השיניים ויצרני התכשיטים) ולאחר מכן להעלות את שער הזהב כלפי הדולר.

תת-מזכיר האוצר דין אצ'יסון התנגד לשתי ההחלטות של הנשיא רוזוולט ובנובמבר 1933 הוא התפטר. וודין היה אספן מטבעות נלהב, וכאשר נרכשו מטבעות הזהב מהידיים הפרטיות, הוא ווידא שתרשם בחוק הסתייגות בנוגע למטבעות "נדירים או מיוחדים". ב-31 בדצמבר 1933 התפטר וודין מתפקידו.

## חיים אישיים
ב-1889 נשא וודין לאישה את אנני ג'סופ. לשניים נולדו שלוש בנות ובן אחד והם חיו בניו יורק. נינו הוא המתמטיקאי ויליאם יו וודין.

וודין היה מוזיקאי מוכשר. תחת השם ויל וודין, הוא שיתף פעולה עם סופר הילדים ג'וני גרול, והלחין את המוזיקה עבור הספר "רגדי אן"  שיצא לאור ב-1930 ועל שמו נקראה הדמות בסדרת ספרים זו של גרול, "וודן וילי הקטן". ב-1933 הלחין וודין מארש לכבודו של הנשיא רוזוולט.

ויליאם וודין נפטר בניו יורק ב-3 במאי 1934. הוא נטמן בבית הקברות פיין גרוב, ליד עיר הולדתו ברוויק.

## קישורים חיצוניים

* ויליאם הרטמן וודין באתר מחלקת האוצר של ארצות הברית 
* 

## הערות שוליים

קטגוריה:אמריקאים ילידי פנסילבניה
קטגוריה:מזכירי האוצר של ארצות הברית
קטגוריה:חברי הקבינט של ארצות הברית בממשל פרנקלין דלאנו רוזוולט
קטגוריה:בוגרי אוניברסיטת קולומביה
קטגוריה:אמריקאים שנולדו ב-1868
קטגוריה:אמריקאים שנפטרו ב-1934
גמר ליגת האלופות 2020

**גמר ליגת האלופות 2020** של עונת 2019/2020 נערך באצטדיון האור, שבליסבון בירת פורטוגל, ב-23 באוגוסט 2020, בשעה 20:00 (שעון מקומי UTC+1, בשעה 22:00 שעון ישראל), בין באיירן מינכן לבין פריז סן ז'רמן והסתיים בניצחון של באיירן מינכן בתוצאה 0–1. לבאיירן מינכן זו הייתה ההופעה ה-11 בגמר ואילו לפריז סן ז'רמן זו הייתה הופעת הבכורה במעמד.

במקור, הגמר אמור היה להתקיים ב-30 במאי באצטדיון אטאטורק באיסטנבול, אך בעקבות מגפת הקורונה נדחה מועד המשחק, והוא הועבר לאצטדיון האור בליסבון, כחלק מטורניר "שמונה האחרונות", שבו כל משחקי המפעל החל מרבע הגמר הועברו לליסבון, ושוחקו ללא קהל. לאחר הזכייה התמודדה באיירן מינכן במשחק הסופר קאפ האירופי לשנת 2020 מול המנצחת של גמר הליגה האירופית 2020 - סביליה.

## הקבוצות

## הדרך לגמר

## מהלך המשחק
באיירן מינכן החלה במהירות בשלבי הפתיחה ושלטה במשחק, לפני שפריז נכנסה למשחק אחרי 10 דקות. בדקה ה-18 הגיעה ההזדמנות הראשונה של פריז כשקיליאן אמבפה העביר כדור  לניימאר בצד שמאל של רחבת העונשין, אך בעיטתו נבלמה על ידי רגלו של שוער באיירן מנואל נוייר. בדקה ה-22, חלוץ באיירן, רוברט לבנדובסקי, קיבל את הכדור ברחבת העונשין, כשהוא בועט תוך כדי סיבוב לעבר השער אך הכדור פגע בקורה. כעבור שתי דקות, אנחל די מריה מצא את עצמו פנוי מול השער לאחר מהלך של דאבל-פס עם אנדר הררה אך בעט את הכדור מעל המשקוף. בדקה ה-25 בלמה של באיירן ג'רום בואטנג נפצע והוחלף על ידי ניקלאס זולה. בעיטה מחוץ לרחבה של הררה בדקה ה-29 פגעה בשחקן באיירן ונהדפה החוצה, בעוד שנגיחה של לבנדובסקי נעצרה על ידי קיילור נבאס שוערה של פריז בדקה ה-31. בדקה ה-45, מסירה רעה של דויד אלאבה בקו האחורי של באיירן הגיעה לקיליאן אמבפה, זה הגיע אל השער לאחר דאבל פס עם הררה אך נוייר הצליח לעצור את הכדור. בתוספת הזמן של המחצית קינגסלי קומאן נפל ברחבה לאחר שנפגע מזרועו של תילו קהרר אך השופט דניאלה אורסטו דחה את טענות באיירן לפנדל, ושרק לסיום המחצית הראשונה שהסתיימה בתוצאה 0–0.

בדקה ה-59 כבשה באיירן את השער היחיד במשחק שהגיע מנגיחה של קומאן, בוגר האקדמיה של פריז סן-ז'רמן. תומאס מילר העביר מסירה של סרג' גנאברי בחזרה למגן הימני יוזואה קימיך, שהגביה את הכדור מהפינה הימנית שמחוץ לרחבה לעבר קומאן שהיה ללא שמירה, וזה נגח לעבר השער של נבאס והכניע אותו. לאחר השער, באיירן יצרה במהירות הזדמנויות נוספות במחצית המגרש של פריז אך לא הצליחה לנצל אותן. בהמשך באיירן עברה לגישה הגנתית יותר, ובדקה ה-70 נוייר ביצע הצלה נוספת לאחר שמרקיניוס הברזילאי מצא את עצמו לבד מול נויר אחרי מסירה של אנחל די מריה לצד שמאל של הרחבה. שלוש דקות לאחר מכן אמבפה ספק הוכשל ברחבה על ידי קימיך אך השופט אורסטו שוב החליט שלא להעניק פנדל. ההזדמנות האחרונה של פריז הגיעה בתוספת הזמן, אמבפה מסר כדור מתוך הרחבה לניימאר שהסתובב בחדות ובעט לעבר הקורה הרחוקה אך גם רגלו המושטת של המחליף אריק מקסים צ'ופו-מוטינג לא הגיעה לכדור שחלף ליד הקורה ויצא החוצה. דקות לאחר מכן הגיעה שריקת הסיום כשלוח התוצאות מראה 1–0 לבאיירן מינכן.
## סטטיסטיקות

## הרכבי הקבוצות

### שופטים

**שופט**:  דניאלה אורסטו **קוונים**:  לורנצו מנגנלי,  אלסנדרו גיאלנטיני  **שופט רביעי**:  אובידיאו האטגאן  **שופט וידאו**:  מסימיליאנו איראטי

**שופט וידאו שני**: מרקו גידה, **שופט וידאו לנבדל: ** רוברטו דיאז פרז דה פלומר**שופט וידאו תומך**:  אלחנדרו הרננדז הרננדז


## הערות שוליים

2020
קטגוריה:תחרויות כדורגל ב-2020
קטגוריה:תחרויות כדורגל בפורטוגל
קטגוריה:ליסבון: ספורט
קטגוריה:אירועי ספורט שהושפעו ממגפת הקורונה
קטגוריה:2020 באירופה
אודה מרשל

**אודה אונוריודה מרשל** (באנגלית: **Odah Onoriode Marshall**; נולד ב-14 באפריל 1992) הוא כדורגלן ניגרי, המשחק בעמדת החלוץ.

## קריירה
מרשל התחיל את הקריירה שלו באנוגו ריינג'רס מליגת העל הניגרית.

בינואר  חתם מרשל בסון לאם נגהה אן מליגת העל הווייטנאמית, במדיה כבש עשרה שערים ב-26 הופעות.

בהמשך הקריירה שלו, מרשל שיחק ביידנארבון, ריברס יונייטד, מירבט, איסמאעילי, נאפת אל-ווסאט ואל-אורובה.

ב-13 באוגוסט 2020 חתם מרשל בהפועל חדרה מליגת העל הישראלית.

ב-27 ביולי 2021 חתם מרשל בקבוצת בולוספור מליגת העל הטורקית.

בפברואר 2022 חתם בקבוצת בני סכנין מליגת העל הישראלית. ב-28 במאי חתם בהפועל אום אל פאחם.
אך שוחרר אחרי 4 הופעות וחתם בהפועל כפר סבא.

## קישורים חיצוניים

## הערות שוליים

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני אנוגו ריינג'רס
קטגוריה:כדורגלני איסמאעילי
קטגוריה:כדורגלני הפועל חדרה
קטגוריה:כדורגלני בולוספור
קטגוריה:כדורגלני בני סכנין
קטגוריה:כדורגלני הפועל אום אל-פחם
קטגוריה:כדורגלנים זרים בישראל
קטגוריה:ספורטאים זרים בווייטנאם
קטגוריה:ספורטאים ניגרים בעומאן
קטגוריה:ספורטאים ניגרים במצרים
קטגוריה:ספורטאים ניגרים בישראל
קטגוריה:ספורטאים ניגרים בטורקיה
קטגוריה:ספורטאים זרים בבחריין
קטגוריה:ניגרים שנולדו ב-1992
המינהל הראשי לביטחון פנים של משטרת רוסיה

**המינהל הראשי לביטחון פנים של משטרת רוסיה**, רשמית **המינהל הראשי לביטחון פנים של משרד הפנים של הפדרציה הרוסית** (ברוסית: **Главное управление собственной безопасности МВД России**, בראשי תיבות: **ГУСБ МВД РФ**) הוא שמה של יחידת סמך משטרתית, המהווה יחידה מבצעית עצמאית במשרד הפנים של הפדרציה הרוסית, האחראית לחקירות שוטרים. פעילויות המינהל מתואמות ונשלטות באופן אישי על ידי שר הפנים של רוסיה.

## היסטוריה
המינהל הראשי לביטחון פנים של משרד הפנים ברוסיה הוקם בדצמבר 1995, כגוף לחקירות פנים וחקירת שוטרים שהפרו חוק. בנובמבר 2004 הוקמה המחלקה לביטחון פנים של משרד הפנים של רוסיה במסגרת ארגון מחדש של מבנה משרד הפנים, בהתאם לצו נשיא רוסיה מיום 5 בנובמבר 2004 מספר 1407.

בעת הקמתה המחלקה נועדה למנוע מאנשי המשטרה לבצע מעשים לא חוקיים ולמנוע קליטת בעלי עבר פלילי לעבודה במשרד הפנים, למנוע ולגלות פשעים ושחיתות מצד עובדי המשרד, פקידי ממשל פדרליים, עובדי המשטרה ואזרחים בשירות המשטרה. סוכנויות לביטחון פנים היו קיימות מאז ומתמיד בכל המבנים: בוועדה לביטחון המדינה (ק.ג.ב.) ובמשרד הפנים של ברית המועצות פעל כוח חקירות שכזה, ההבדל הוא שבתקופה הסובייטית, אמצעי ההשפעה הוקצו לשירותי כוח אדם והיו בעלי אופי חינוכי, שכן ההפרות היו בעיקר משמעתיות.

בתנאי השוק שנוצרו לאחר התפרקות ברית המועצות, שוטרים רבים התפתו להתעשר בקלות. מספר הפשעים שביצעו קציני אכיפת החוק גדל, מה שאילץ את המדינה ומשרד הפנים ליצור בשנת 1995 גוף מיוחד למאבק בשוטרים שהפרו חוק. שירותים דומים קיימים במשטרות באירופה ובאמריקה שנים רבות וסמכויותיהם ומצבת כח האדם גדולה משמעותית מהגוף הרוסי. לדוגמה, מחלקת חקירות הפנים של משטרת ניו יורק מעסיקה יותר מ-540 עובדים - פי שלושה יותר ממחלקת ביטחון הפנים במשטרת מוסקבה.

בשנת 2011 פתרו עובדי השירות 5,000 פשעים שביצעו נציגי רשויות אכיפת החוק. שני שלישים מהם הואשמו בלקיחת שוחד והתעללות בעצורים בעת תפקידם.

## ראשי המחלקה/המינהל הראשי לביטחון פנים
* ואלרי סרבריאקוב (1995—2001)
* קונסטנטין רומודנובסקי (2001–יוני 2005)
* לוטננט גנרל יורי דרגונצב (17 במרץ 2006–18 ביוני 2012)
* לוטננט גנרל אלכסנדר מקארוב (28 ביולי 2012–הווה)

## ראו גם
* המחלקה לחקירות שוטרים
* ועדת החקירות של רוסיה

## קישורים חיצוניים
* 
* המחלקה לביטחון פנים של משרד הפנים של רוסיה ביוטיוב

## הערות שוליים

קטגוריה:חקירה
קטגוריה:משרד הפנים (רוסיה)
קטגוריה:רוסיה: ארגוני אכיפת חוק
אדפורטון

**אדפורטון** (באנגלית: **Adforton**) הוא כפר קטן בצפון הרפורדשייר, אנגליה. הכפר נמצא על כביש A4110 כ-35 קילומטר צפונית להרפורד ולווימור, והיא קרובה לגבול ויילס.

## היסטוריה
במילון הטופוגרפי של אנגליה וויילס  משנת 72–1870 אדפורטון מתוארת כך .

## דמוגרפיה

קובץ:Adforton_employment_statistics_from_1881._(Male)..PNG|מספר הגברים המועסקים לפי העיסוק שלהם בשנת 1881.
קובץ:A_bar_graph_showing_the_occupation_of_Women_in_Adforton..PNG|מספר הנשים המועסקות לפי העיסוק שלהן בשנת 1881.
קובץ:A_bar_graph_to_show_male_occupation_data_for_2011_in_Adforton..PNG|מספר הגברים המועסקים לפי העיסוק שלהם בשנת 2011.
קובץ:A_graph_to_show_occupational_data_for_females_in_2011_in_Adforton..PNG| מספר הנשים המועסקות לפי העיסוק שלהן בשנת 2011.

ממוזער|שמאל|250px|מפה תכנון מהמאה ה-20 לצורך סקר חומש, המפה מציגה את מיקומה של אדפורטון וסביבתה.
ממוזער|250px|שמאל|גרף פיזור המראה את שינוי האוכלוסייה באדפורטון בין 1881 ל -2011.
גודל האוכלוסייה בעיירה היה נתון לשינויים במשך השנים, כאשר השיא היה במפקד של 1901 אז נמנו 205 תושבים, נקודת השפל נספרה במפקד של שנת 2001 עם 108 תושבים. ניתן גם לזהות שינויים באופי התעסוקתי של התושבים, לעומת המפקד ב-1881 אז היה העיסוק הדומיננטי בקרב הגברים בחקלאות - 32 מהגברים. ב-2011 עיקר העיסוק של הגברים היה במקצועות הדורשים מיומנות. השוני הבולט יותר הוא בקרב הנשים, שם בשנת 1881 המספר הבולט ביותר הוא של נשים ללא עיסוק מוגדר - 29 נשים. ב-2011 רוב הנשים עסקו כבר במקצועות מוגדרים.

## כנסייה
ממוזער|250px|שמאל|כנסיית סנט אנדרס בעיירה
כנסיית סנט אנדרס תוכננה ונבנתה בשנת 1875 על ידי האדריכל ג'ון פולארד סדון. עד אז הייתה בכפר רק קפלה פרימיטיבית שנבנתה בשנת 1863. הכנסייה משמשת גם כאולם הקהילתי.

## קישורים חיצוניים
* 
## הערות שוליים

קטגוריה:הרפורדשייר
קטגוריה:אנגליה: כפרים
יוזף צ'טיז'וקי

**יוזף צ'טיז'וקי** (בצ'כית: **Josef Čtyřoký**; 30 בספטמבר 1906 – 11 בינואר 1985) היה כדורגלן צ'כוסלובקי ששיחק בעמדת המגן שמאלי.

## ביוגרפיה
צ'טיז'וקי נולד ב-30 בספטמבר 1906 בסמיחוב, מחוז בפראג, שב. את הקריירה התחיל במועדון מעיר הולדתו סלביה פראג בעונת 1925/26 בליגה הצ'כוסלובקית. ב-1928 עבר צ'טיז'וקי ל-SK קלאדנו ואחר כך ליריבה של סלביה, ספרטה פראג. בספרטה היו הוא וירוסלב בורגר לצמד מגנים ברמה הגבוהה ביותר. הוא זכה עימה ב-3 תוארי אליפות, אליפות בוהמיה ומוראביה אחת ובגביע מיטרופה ב-1935.

צ'טיז'וקי קיבל ב-1931 זימון לשחק בנבחרת צ'כוסלובקיה ולעיתים רחוקות לא שיחק מאז עד לפרישתו ממנה. במונדיאל 1934 היה שותף ושיחק בכל ארבעת המשחקים של הנבחרת, כולל הגמר בו הפסידה 2–1 לאיטליה. משחקו האחרון היה ב-28 באוגוסט 1938 בניצחון 1–3 על יוגוסלביה בזאגרב. בסך ערך צ'טיז'וקי 42 הופעות בהן לא כבש כלל.

## תארים
;ספרטה פראג
* אליפות צ'כוסלובקיה (3): 1932, 1936, 1938
* אליפות בוהמיה ומוראביה: 1939
* גביע מיטרופה: 1935
;נבחרת צ'כוסלובקיה
* סגנית גביע העולם: 1934

## קישורים חיצוניים

קטגוריה:כדורגלני מונדיאל 1934
קטגוריה:כדורגלני סלביה פראג
קטגוריה:כדורגלני ספרטה פראג
קטגוריה:מגני כדורגל צ'כים
קטגוריה:צ'כוסלובקים שנולדו ב-1906
קטגוריה:צ'כוסלובקים שנפטרו ב-1985
קטגוריה:כדורגלני נבחרת צ'כוסלובקיה
ג'ון דיר 3020

**ג'ון דיר 3020** (באנגלית: **John Deere 3020**) הוא דגם טרקטור חַקלָאִי (טרקטור יבול) שיוצר על ידי ג'ון דיר בין השנים 1972–1964 בארצות הברית ו-מקסיקו
## ממאפייני "ג'ון דיר 3020"
"ג'ון דיר 3020" הוא טרקטור שיוצר על ידי "ג'ון דיר" כחלק מסדרת הדור החדש שלו בין השנים 1964-1972. דגם ה-3020 כמעט זהה לדגם "ג'ון דיר 3010" הדגם שהוא החליף. יש לו בסיס גלגלים של 90 אינץ', ויכולת דלק של 29 גלון (109.77 ליטר).

הדגם הוצע עם שלוש אפשרויות מנוע שונות הכוללות: מנוע בנזין 3.7 ליטר 4 צילינדרים, מנוע דיזל 4.4 ליטר 4 צילינדרים ומנוע גז LP בנפח 3.7 ליטר, כולם מיוצרים על ידי ג'ון דיר.

במהלך הפקת הייצור של הדגם בוצעו מספר שינויים קלים בדגם ובטרקטורים אחרים מהסדרה החדשה. אלה כללו העברת המנופים ההידראוליים מהצד השמאלי של המקף לקונסולה מימין למפעיל, עמעם צר יותר לשיפור הראות, ומנוף הילוכים ארוך וכפוף יותר. 

מספר אפשרויות של היצרן זמינות בדגם "3020" כללו סיוע גלגל קדמי הידראולי, מבנה הגנה מעל חופה, חופה מפלדה שנגררה לרול גארד. 

תא הנהג סגור עם חמום ומיזוג אוויר היה זמין גם כאפשרות עלות נוספת. 

בשנים 1964 - 1969 ייצר ג'ון דיר גם וריאנט תעשייתי של "3020". הוא נצבע בצהוב במקום ירוק והיה ידוע בשם "ג'ון דיר 500"

סוג הנעה: 4x2

## תמונות

קובץ:1968 John Deere 3020.jpg | "ג'ון דיר 3020", שנת 1968
קובץ:1968 John Deere model 3020 pic1.JPG | "ג'ון דיר 3020"
קובץ:Flickr - jimf0390 - JimF 05-18-12 0023a Orange City Tulip Fest.jpg | "ג'ון דיר 3020"
קובץ:John Deere 3020 with FEL.jpg | "ג'ון דיר 3020"
קובץ:John Deere 3020 Diesel, repair.jpg | "ג'ון דיר 3020" 


## ראו גם
* ג'ון דיר מודל A
* ג'ון דיר 5220
* ג'ון דיר 9630

## קישורים חיצוניים

* 
* ג'ון דיר / אתר הבית

## הערות שוליים

קטגוריה:ציוד חקלאי
קטגוריה:טרקטורים
קטגוריה:כלי רכב שהושקו ב-1964
קטגוריה:כלי רכב אמריקאיים
קטגוריה:כלי רכב המיוצרים במקסיקו
קטגוריה:ג'ון דיר
בובספוג מכנסמרובע (סדרת סרטים)

**בובספוג מכנסמרובע** (באנגלית: **SpongeBob SquarePants**) היא סדרת סרטי הנפשה אמריקאים, אשר מבוססים על סדרת טלוויזיה בעלת אותו שם. הסרטים מופצים החל משנת 2004 על ידי סרטי פרמאונט, חברת בת של חברת האם של ניקלודיאון, ViacomCBS. בסרטים מדבבים הצוות המקורי של הסדרה: טום קני, ביל פייגרברייק, רוג'ר בומפאס, קלנסי בראון, מר לורנס, ג'יל טלי, קרולין לורנס, מרי ג'ו קטלט ולורי אלן.

## סרטים
### בובספוג: הסרט (2004)

בקומדיה מונפשת-פעולה זו, התוכנית של פלנקטון היא לגנוב את הכתר של המלך נפטון ולשלוח אותו לעיר הצדפים המסוכנת, ואז להאשים את מר קראב בפשע. בובספוג ופטריק חייבים לנסוע לעיר הצדפים תוך התמודדות עם כמה סכנות בדרך להחזרת הכתר כדי להציל את מר קראב מזעמו של נפטון ומחתונת ביקיני ממעריצות פלנקטון.

### בובספוג מכנס מרובע - הסרט (2015)

העלילה עוקבת אחר פיראט ששמו זקן-בורגר (אנטוניו בנדרס), שגונב את הנוסחה הסודית של קציצות הסרטן באמצעות ספר קסום שמאפשר להתגשם של כל טקסט שנכתב עליו. אחרי שביקיני בוטום הופך לספיגה אפוקליפטית והאזרחים הופכים נגד בובספוג, ועליו להתחבר עם פלנקטון כדי למצוא את הנוסחה ולשמור את ביקיני בוטם. מאוחר יותר, בובספוג, פטריק, סקווידוויד, מר קראב, סנדי ופלנקטון חייבים לנסוע אל פני השטח כדי להתעמת עם זקן בורגר ולקבל את הנוסחה בחזרה לפני שביקיני בוטום תיהרס לחלוטין.

### בובספוג הסרט: מבצע הצלה (2020)

סרט שלישי שוחרר בבתי הקולנוע בקנדה ב-14 באוגוסט 2020 ואחריו הושק סרטון על פי דרישה ושחרור CBS All Access בתחילת 2021 לצורך הזרמתו. את הסרט ביים טים היל, שכתב גם את התסריט עם מייקל קוומה מתוך סיפורם של אהרון שפרינגר, ג'ונתן אייבל וגלן ברגר. שחקני הקול הראשיים של התוכנית - טום קני, ביל פגרבקה, רודגר בומפס, קלנסי בראון, מר לורנס, ג'יל טלי, קרולין לורנס, מרי ג'ו קאטלט ולורי אלן - צפויים לחזור ולהשיב את תפקידיהם. הסרט תיאר כיצד בובספוג פגש את חבריו לראשונה במחנה קיץ. הסרט השתמש באנימציית CGI מלאה המסופקת על ידי Mikros Image עבור רצפים מתחת למים. ב-23 בינואר 2019 אושר כי ההפקה על הסרט החלה רשמית.

### סנדי צ'יקס מצילה את ביקיני בוטום (2024)

הסרט הרביעי שהוא בעצם סרט ספין אוף ראשון הוא על סנדי צ'יקס חברתם הטובה של בובספוג ופטריק. 

כאשר ביקיני בוטום נלקחה מהאוקיינוס, בובספוג וסנדי יוצאים למסע ענקי להחזיר אותו. אך בשביל להחזיר את העיר התת-ימית הם צריכים לעבור למדינת הולדתה של סנדי, טקסס, ולהחזיר את ביקיני בוטום לא לפני שישמידו מנכ"ל מרושע שמנסה לקחת את ביקיני בוטום.

הסרט היה אמור לצאת לקולנוע בכל רחבי העולם באוגוסט 2024, אך בינואר 2024 מישהו הפיץ בטוויטר את כל הסרט במלואו. הסרט במהרה הגיע לכל הרשתות החברתיות והביקורות היו רעות. כאשר ניקלודיאון שמעו וראו את זה, הם החליטו שאין טעם להוציא אותו לקולנוע ובכך הסרט יצא לנטפליקס העולמי ב-2 באוגוסט 2024.

### פלנקטון: הסרט

סרט ספין-אוף אנימציה מוזיקלי שיצא ב-7 במרץ 2025 בשירות הסטרימינג נטפליקס, ומתמקד בדמותו של שלדון פלנקטון . העלילה עוקבת אחר פלנקטון שמתמודד עם ניסיון השתלטות עולמית מצד אשתו המחשב קארן, ויוצא למסע בשיתוף פעולה  עם דמויות מוכרות מביקיני בוטום. הסרט משלב אנימציה בסגנונות שונים ומכיל שירים מקוריים.

## צוות שחקנים ודמויות

* תא אפור כהה מציין שהדמות אינה מופיעה בסרט.

## הערות שוליים

*
קטגוריה:סרטים באנגלית
קטגוריה:סדרות סרטי אנימציה
תנשמת מסכה אוסטרלית

**תנשמת מסכה אוסטרלית** (שם מדעי: *Tyto novaehollandiae*) הוא מין של עוף דורס לילי ממשפחת התנשמתיים, החי בטבע בצפון אוסטרליה ובגינאה החדשה.

## תיאור
תנשמת זו בעלת דו-צורתיות זוויגית, כאשר הנקבות גדולות וגם כהות יותר מהזכרים. משקל הזכרים הממוצע הוא 420 עד 800 גרם בעוד הנקבות שוקלות 545 עד 1,260 גרם בממוצע. אורכם 330 עד 410 מילימטרים בזכרים ו-390 עד 500 מילימטרים בנקבות, אשר בעלות מוטת כנפיים מרבית של 1,280 מילימטרים. לרוב עופות מהאזורים הטרופיים קטנות יותר מאשר קרוביהם מאזורים קרים וממוזגים.

תנשמות אלה כהות מסורטטות בשחור, אך החזה והבטן לבנים. אזור הכנפיים וטבעת נוצות מסביב הפנים בעלי צבע כתום-אפרסק והפנים לבנות עם מקור אפור מעוקל.

תפוצת התנשמת בטבע היא באזורים עם עצים פזורים או שיחיות פתוחות וכרי מרעה, אך לא עמוק ביערות או בסביבות מדבר. התנשמות הן טריטוריאליות וחוזרות לקנן בחלל עץ קבוע, דבר שפגע בכמה מהתנשמות.

התנשמת היא פעילת לילה המחפשת בעזרת שמיעתה המצוינת עכברים, נמיות כיס קטנות, בנדיקוטיים, פוסומים, ארנבים, עטלפים, עופות, זוחלים ליליים וחרקים גדולים. היא משתמשת בטפריה הגדולות כדי לחטוף ולהרוג את טרפה, לרוב מצלילה לקרקע אך גם מבין ענפים או מהאוויר.

אוכלוסיית התנשמת ביבשת אוסטרליה נמצאת בירידה, ובחלק מהמדינות, כגון ניו סאות' ויילס ווויקטוריה, הוכנסה לרשימת המינים המוגנים האסורים לציד.

## תת-מינים
* *Tyto novaehollandiae calabyi*
* תנשמת טסמנית (*Tyto novaehollandiae castanops*) - תת-המין הגדול ביותר
* *Tyto novaehollandiae galei*
* *Tyto novaehollandiae kimberli*
* *Tyto novaehollandiae melvillensis*
* *Tyto novaehollandiae novaehollandiae*
* *Tyto novaehollandiae troughtoni*

## קישורים חיצוניים

## הערות שוליים

ימין|ממוזער|תנשמת בנחיתה

קטגוריה:בעלי חיים שתוארו ב-1826
קטגוריה:טקסונים שתוארו בידי ג'יימס פרנסיס סטפנס
קטגוריה:תנשמתיים
קטגוריה:אוסטרליה: עופות
קטגוריה:פפואה גינאה החדשה: עופות
ארנסט נורמנד

**ארנסט נורמנד** (באנגלית: **Ernest Normand**; 1857 – 1923) היה צייר אנגלי, שהתפרסם בזכות הסצנות ההיסטוריות והתנ"כיות וכן יצירות אוריינטליות.

## ביוגרפיה וקריירה
ארנסט נורמנד נולד בלונדון ב-30 בדצמבר 1857.

בשנת 1884 התחתן עם הציירת הנרייטה ריי (1859–1928) אותה הכיר באקדמיה המלכותית לאמנויות. שניהם ציירו דמויות עירום על רקע עשיר וצבעוני. בימיהם, נמתחה עליהם ביקורת על נטייה לעודף חושניות בכמה מציוריהם.

בני הזוג התבססו בלונדון משנת 1885, שם לארנסט היה סטודיו וקיבל תמיכה מהמעגל החברתי סביב לורד פרדריק לייטון. הם גרו בהולנד פארק, אזור מגורים של אמנים רבים באותם ימים. מבקרים שכיחים בביתם כללו את מיליי, פרינספ ווטס. אמנים בכירים אלה אימצו את בני הזוג, אך לא תמיד ביקורתם הייתה מבורכת. בזיכרונותיה, הנרייטה תיארה את עמדותיהם והתנהגותם של כמה מהאמנים הבכירים האלה.

בשנת 1890 נסעו בני הזוג לפריז ללמוד באקדמיה ז'וליאן אצל ז'ול ג'וזף לפבר וז'אן ג'וזף בנימין-קונסטנט. בשנת 1893, עברו לאפר נורווד במזרח לונדון, לסטודיו שהוקם עבורם על ידי אביו של נורמנד. לזוג נולדו שני ילדים, בן (יליד 1886) ובת (ילידת 1893).

## עבודות
הוא צייר ציורים היסטוריים ואוריינטליסטים, וצייר גם דיוקנאות. יצירתו הושפעה מהאחווה הפרה-רפאליטית.

נורמנד צייר את הפרסקו "המלך ג'ון מעניק את המגנה כרטה" בבורסה המלכותית בלונדון (צויר ב־1900, שוחזר 2001).

## גלריה

Ernest Normand White Slave.jpg| שפחה לבנה
File:Pygmalion and Galatea (Normand).jpg|פיגמליון וגלטה
File:Esther Denouncing Haman.jpg | אסתר והמן
File:Normand, Ernest - Bondage - 1890.jpg|עבדות
File:Ernest Normand - Pandora 1899.jpg|פנדורה



## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1857
קטגוריה:בריטים שנפטרו ב-1923
תנשמת המפרץ

**תנשמת המפרץ** (שם מדעי: *Phodilus*; משמעות השם המדעי: "phōs" - אור שמש/אור יום, "deilos" - ביישן/פחדן, כלומר: "מפחדים מאור השמש") הוא סוג של דורסי לילה ממשפחת התנשמתיים, הכולל את שלושת המינים במשפחה שאינם שייכים לסוג תנשמת. הם חיים באפריקה המשוונית, בהודו ובדרום-מזרח אסיה עד אינדונזיה. הם הוגדרו ב-1830 בידי החוקר הצרפתי .

מינים אלה דומים למיני התנשמות האחרים, אך לרוב קטנים יותר (בסביבות 30 סנטימטרים), בעלי "ציצות אוזניים" בולטות בדומה לשעיר ופרצוף השמע שלהם מבליט את פניהם יותר משאר התנשמות. הם כולם פעילי לילה, לרוב באזורי יערות עבותים.

## מינים
*תנשמת מפרץ קונגולזית (*Phodilus prigoginei*)
*תנשמת מפרץ מזרחית (*Phodilus badius*)
*תנשמת מפרץ סרי-לנקית (*Phodilus assimilis*)

## קישורים חיצוניים

* 

קטגוריה:בעלי חיים שתוארו ב-1830
קטגוריה:טקסונים שתוארו בידי איזידור ז'ופרואה סנט-אילר
קטגוריה:תנשמתיים
אן לורל קרטר

**אן לורל קרטר** (באנגלית: **Anne Laurel Carter**; נולדה ב-22 בספטמבר 1953, דון מילס, קנדה) היא סופרת קנדית שזכתה במספר פרסים ספרותיים בקנדה.

## ביוגרפיה
אן לורל קרטר נולדה בעיירה דון מילס שבקנדה. לאחר סיום בית הספר היא למדה באוניברסיטת טורונטו, אך עזבה את הלימודים לאחר השנה הראשונה. בגיל 19 היא הגיעה לישראל והחלה ללמוד עברית. במהלך הלימודים היא פגשה את בעלה הראשון, הזוג עבר לקליפורניה והתחתן. בהמשך הם עברו לטורונטו בה אן קרטר חזרה ללימודי אוניברסיטה וסיימה אותה. היא החלה ללמד אנגלית בבתי הספר בחלק הצרפתי של קנדה.

בשנות ה-90 אן לורל קרטר החלה לפרסם את היצירות שלה. בשנת 1997 הסיפור No Missing Parts זכה בפרס השני של עיתון בטורונטו. גם בשנת 1998 הסיפור שלה זכה באותו פרס ובהמשך היא זכתה בפרס ספרותי קנדי עבוד סיפור קצר. בשנים 2001 ו-2002 היא קיבלה פרסים נוספים על ספרים שכתבה.

בסך הכל אן לורל קרטר כתבה כ-18 ספרים בעיקר ספרי ילדים ונוער.

בשנת 2008 יצאה לאור ספרה "נכדתו של הרועה" שמתאר את הסכסוך הישראלי-פלסטיני מבעד לעיניה של אמאני, ילדה פלסטינית. הספר זכה לפרסים מאיגוד הסיפריות הקנדיות וגופים נוספים. לעומת זאת הוא סומן כספר אנטי-ישראלי על ידי בני ברית, שביקשו להסיר את הספר מרשימות הקריאה המומלצות של אונטריו לבתי ספר.

## קישורים חיצוניים
* 

* ביוגרפיה

## הערות שוליים

קטגוריה:סופרות ילדים ונוער קנדיות
קטגוריה:סופרות קנדיות
קטגוריה:סופרים קנדים
קטגוריה:בוגרות אוניברסיטת יורק
קטגוריה:בוגרי אוניברסיטת יורק
קטגוריה:קנדיות שנולדו ב-1953
קטגוריה:קנדים שנולדו ב-1953
ויחינו-ז'ולבינו

**נפת וְיִחִינוֹ-ז'וּלֵבִּינוֹ** (ברוסית: **район Выхино-Жулебино**) היא נפה במחוז הדרום-מזרחי של העיר הפדרלית מוסקבה שברוסיה. שטחה 14.97 קמ"ר ואוכלוסייתה מונה 225,493 תושבים (2020).

ויחינו-ז'ולבינו היא אחת הנפות הגדולות ביותר במוסקבה מבחינת גודל אוכלוסייה.

## היסטוריה

למרות העובדה שהמצב האקולוגי בנפה מוערך כלא בטוח בגלל זרימת תנועה גדולה דרך הנפה לאורך כביש הטבעת של מוסקבה, וולגוגרדסקי פרוספקט וריאזנסקי פרוספקט, כמו גם מזבלות בלתי חוקיות בפארק היער ז'ולבינסקי, זוהי הנפה הפחות בטוחה מבחינה סביבתית בהמחוז הדרום-מזרחי.

## אתרים ראויים לציון
* האוניברסיטה הממלכתית לניהול 
* אוניברסיטה מוסקבואית ממלכתית למדעי הרוח על שם מיכאיל שולוחוב 
* אוניברסיטה מוסקבואית למדעי הרוח 
* אוניברסיטה רוסית ממלכתית לתיירות ושירות 
* פארק-יער קוז'מינסקי , אזור טבע מוגן
* המקדש של אייקון ולחרנסקוי של אם האלוהים 
* תחנת המטרו קוטלניקי

## קישורים חיצוניים

* 

קטגוריה:מוסקבה: נפות
צ'ארלס מק'קרי

**צ'ארלס מק'קרי** (באנגלית: **Charles McCarry**; 14 ביוני 1930, פיטספילד – 26 בדצמבר 2019, וירג'יניה) היה סופר אמריקאי שהתמחה בספרות ריגול ובעבר היה איש ה-CIA.

## ביוגרפיה
צ'ארלס מק'קרי נולד בעיירה במסצ'וסטס וגדל בווירג'יניה. לאחר סיום בית הספר הוא התגייס לצבא ארצות הברית והיה עיתונאי ב"כוכבים ופסים". בשנות ה-50 של המאה ה-20 הוא כתב נאומים לדווייט אייזנהאואר. בסוף שנות ה-50 הוא הצטרף ל-CIA והיה סוכן שטח. בשנת 1967 צ'ארלס מק'קרי עזב את השרות והחל לכתוב ספרים.

לאחר מספר ספרים שזכו להצלחה לרבות ספר "דמעות של סתיו". הוא גילה לציבור הרחב שתקופה ארוכה היה סוכן השרות החשאי.

בנוסף לספרי מרגלים, מק'קרי כתב עבור National Geographic, ניו יורק טיימס, וול סטריט ג'ורנל, וושינגטון פוסט ועיתונים נוספים.

הסדרה גדולה של צ'ארלס מק'קרי כוללת כ-10 ספרים והיא מתרכזת בפעילות של סוכן בשם פול כריסטופר. הספר הראשון בסדרה פורסם בשנת 1977 ואחרון בשנת 2007. על בסיס אירועי הסדרה צולם סרט קולנוע על ידי כריסטופר נולאן.

חלק מספרי צ'ארלס מק'קרי לרבות מרגלים ותיקים תורגמו לעברית.

בספרים שלו צ'ארלס מק'קרי תיאר חקר תכנים בתקשורת על ידי תוכניות מחשב ושימוש במטוסים אזרחיים ככלי נשק למטרות טרור עוד בשנת 1979 בספרו Better Angels.

## קישורים חיצוניים

* ביבליוגרפיה
* ספרים של מק'קרי שתורגמו לעברית

קטגוריה:סופרים אמריקאים
קטגוריה:עיתונאים אמריקאים
קטגוריה:אנשי ה-CIA
קטגוריה:אמריקאים שנולדו ב-1930
קטגוריה:אמריקאים שנפטרו ב-2019
דן גילברט

**דניאל (דן) גילברט** (באנגלית: **Daniel Gilbert**, נולד ב-17 בינואר 1962) הוא מיליארדר, איש עסקים, משקיע, ונדבן אמריקאי יהודי. הוא ממייסדי Quicken Loans, חברת ההלוואות המקוונות הגדולה בעולם, והמייסד של רוק ונצ'רס. הוא הבעלים של קבוצת ה-NBA קליבלנד קאבלירס. גילברט הוא הבעלים של מספר מוצגי וקבוצות ספורט, כולל קליבלנד מונסטרס מה-AHL, וקאנטון צ'ארג' מליגת הפיתוח של ה-NBA.

גילברט הוא יו"ר של ג'ק אנטרטיינמנט (לשעבר רוק גיימינג), אשר פתחה את ה"Horseshoe Casino" הראשון שלה במרכז קליבלנד במאי 2012.

הונו האישי זינק בארבעת החודשים מאי-אוגוסט 2020 מ-6.5 למעל 63 מיליארד דולר (מהמקום ה-236 בעולם למקום ה-18 בעולם). ובמרץ 2021 עמד על מעל 82 מיליארד.

גילברט נולד למשפחה יהודית בדטרויט, מישיגן. הוא גדל בסאות'פילד, מישיגן. קיבל תואר ראשון מאוניברסיטת המדינה מישיגן ודוקטור למשפטים (JD) מאוניברסיטת המדינה למשפטים של וויין.

## חיים אישיים
גילברט מתגורר במישיגן, עם אשתו ג'ניפר וחמשת ילדיהם. ג'ניפר חברת מועצת המנהלים של אורט אמריקה ושל "Israeli and Overseas Committee of the Jewish Federation of Metropolitan Detroit".

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:נדבנים יהודים אמריקאים
קטגוריה:תורמי התחייבות הנתינה
קטגוריה:מיליארדרים יהודים אמריקאים
קטגוריה:אנשי עסקים אמריקאים
קטגוריה:דירקטורים אמריקאים
קטגוריה:בעלי קבוצות כדורסל ב-NBA
קטגוריה:בוגרי אוניברסיטת המדינה של מישיגן
קטגוריה:בוגרי אוניברסיטת המדינה של ויין
קטגוריה:אמריקאים שנולדו ב-1962
קטגוריה:דטרויט: אישים
רוסטוקינו

**רוסטוקינו** (ברוסית: **Ростокино**) הוא ראיון של המחוז הצפון-מזרחי של העיר הפדרלית מוסקבה, שברוסיה. שטח הראיון הוא 3.54 קמ"ר ואוכלוסייתו מונה 40,196 תושבים (2020).

אחת האטרקציות העיקריות של הראיון היא רוסטוקינסקי אקוודוט מעבר לנהר יאוזה.

בראיון ממוקמים אולפני קולנוע גורקי, אחת מחברות הקולנוע הוותיקות והגדולות ביותר ברוסיה.

## אתרים ראויים לציון
* המכון לקולנוע על שם גרסימוב
* רוסטוקינסקי אקוודוט 
* אולפני קולנוע גורקי 
* פארק "גן העתיד" 
* מתחם מגורים "טריקולור"
* תחנת המטרו בוטניצ'סקי סאד 

## קישורים חיצוניים

* 

קטגוריה:מוסקבה: נפות
לאסלו פנייה

**לאסלו פנייה** (במקור **פרידמן**, בהונגרית: **Fenyő László**; בודפשט, 9 בנובמבר 1902 – רכניץ, 26 במרץ 1945) היה משורר, מתרגם, מבקר, יהודי-הונגרי נציג משמעותי של הדור השני של כתב העת הספרותי ניוגט הן כמשורר והן כמבקר שירה ספרותית. הוא זכה בפרס באומגרטן ונרצח בשואה.

## ביוגרפיה
[שמאל|ממוזער|300x300 פיקסלים| לוח זיכרון של לאסלו פנייה ''על'' בית הולדתו ב[בודפשט]]
לאסלו פנייה נולד במשפחה יהודית כבנם של מיקשה פרידמן, זבן, יליד ורשוואר, ולינה (ליוויה) האן. לאסלו סיים בית ספר למסחר בבודפשט, אך למעט תקופה קצרה הוא לא עבד, אלא התפרנס מההכנסה הצנועה שלו מפרסום שיריו. הוא הפך לעמית קבוע של כתב העת הספרותי ניוגט, בנוסף לכך כתיבתו הופיעה גם בכתבי עת נוספים. בין 1936 לבין 1940 הפך לשומר ולספרן של ספריית באומגרטן, בהמלצת מיהאי באביץ'. במלחמת העולם השנייה גויס לשירות העבודה (עבודות כפייה ליהודים עבור הצבא ההונגרי) בשנת 1942 ושוב במאי 1944. הוא שוחרר לחופשה קצרה באמצע אוקטובר, אך לאחר ההפיכה של מפלגת צלב החץ ברשות פרנץ סלשי באותו החודש הוא לא שב למחנה, אלא חיפש מקלט אצל פאל סגי. הוא נתפס בסוף 1944 על ידי הגסטפו, עונה והוחזר לפלוגת העבודה שלו. הוא הוצעד ברגל מערבה עם פלוגות שרות עבודה נוספות. זמן קצר לאחר העיר קסג (על גבול הונגריה-אוסטריה) כבר בשטח אוסטריה ליד העיר רכניץ, יחידת אס אס רצחה אותו באש מקלע ביחד עם כמה מחבריו. אשתו הייתה אדית אצ'אדי (מקודם אדלר).

## קריירה
הקריירה שלו קשורה להתנהגות שונה לחלוטין מזו שהייתה מקובלת אז בכתב העת ניוגט. הוא התמרד ברוח אנרכיסטית. ספר השירים הראשון שלו, "איבר הבנייה" (1922), הוחרם על ידי המשטרה מטעמים מוסריים. הוא מצא את קולו, ששילב פסימיות ואת תחושת חיים המיוחדת בבודפשט בכרך ספר השירה הבאה שלו בשם "שנים האבודות" (1926). אישיותו התגבשה סופית תחת השפעת הטעם הריאליסטי ששרר בשנות השלושים. הוא הפך לפתוח יותר, חיפש את מקומו בעולם, וכך התפשט תחום האובייקטים של הליריקה שלו למעגל רחב יותר. העמדה האידאולוגית-מוסרית, שלרוב חסרה מהשירה הלירית שלו, קיבלה ביטוי בפניה חזיתית אל מול ונגד הנציזם בשני כרכי השירה האחרונים שלו ובשיריו שפורסמו לאחר מותו. הוא תרגם מיצירותיהם של ברונו ברהם, גאורג פינק, ריצ'רד כ"ץ, אריך קסטנר, תומאס מאן, אכסל מונתה, פליקס זאלטן.

## עבודותיו

## לקריאה נוספת
* לאסלו פנייה בלקסיקון יהודי הונגרי, פטר אויווארי 1929.
* מיהו מי בספרות ההונגרית? 1999
* לאסלו פנייה בלקסיקון ביוגרפי הונגרי. 1967
* לאסלו פנייה בתולדות הספרות ההונגרית 1975-1945, 1982
* לאסלו פנייה בחייהם ויצירותיהם של סופרים הונגרים 1939–2002
* לאסלו פנייה בלקסיקון החדש של רוואי, 1996
* לאסלו פנייה בלקסיקון העולמי החדש של טולנה. 1926-1933.
* בלה ז'ולט: לאסלו פנייה שנים אבודות. 1926

## קישורים חיצוניים

## הערות שוליים

קטגוריה:משוררים יהודים הונגרים
קטגוריה:מתרגמים יהודים הונגרים
קטגוריה:יהודים זוכי פרס באומגרטן
קטגוריה:סופרים אסורים (הונגריה, 1944)
קטגוריה:מבקרי ספרות יהודים הונגרים
קטגוריה:אישים במחנות שרות העבודה (הונגריה)
קטגוריה:נספי השואה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1902
קטגוריה:הונגרים שנפטרו ב-1945
נורה קונדל

**נורה לוסי מובריי קונדל** (באנגלית: **Nora Lucy Mowbray Cundell**; 20 במאי 1889 – 3 באוגוסט 1948) הייתה ציירת אנגלית של דיוקנאות, פרחים ונופים בשמן וצבעי מים.

## ביוגרפיה
נורה קונדל נולדה בלונדון והייתה נכדתו של האמן הנרי קונדל. היא למדה בבית הספר בלייקהיט לאמנות ובמכון הטכני של ווסטמינסטר, שם לימד אותה ולטר סיקרט. קונדל למדה בתוכנית חלקית בבית הספר לסלייד לאמנות משנת 1911 עד 1914, ושוב בשנת 1919. שם זכתה בפרס מלוויל על ציור דיוקן בשנת 1914.  

בשנת 1925 קונדל ערכה את תערוכת היחיד הראשונה שלה בגלריה רדפרן בלונדון. הציור שלה "מגי" הוצג בסלון של האקדמיה לאמנויות בפריז בשנת 1929. בשנת 1930 הייתה נורה קונדל בין החברים המייסדים של האגודה הלאומית לציירים.

נורה קונדל ביקרה באמריקה באופן קבוע ובמיוחד ציירה דיוקנאות של ילידים אמריקאים וגם נופים באריזונה וקולורדו. קניון השיש וצוקי ורמיליון היו בין הנושאים המועדפים עליה.  

היא כתבה ואיירה את הספר Unsentimental Journey שיצא לאור בשנת 1940 וכלל דיווחים על מסעותיה באמריקה, נהיגה מחוף לחוף עם עצירות לרכיבה על סוסים או לערוך ביקור ברודיאו. בין ציוריה מטיולים אלה היו "מדונה מהמדבר", "האשדות בבדגר קריק", שהוצגו באקדמיה המלכותית בשנת 1936.  

נורה קונדל הפכה למציגה קבועה באקדמיה המלכותית, וגם בסלון בפריז.  

הציור שלה "אישה מחייכת" מ-1922 מוחזק באוסף גלריית טייט. 

קונדל התגוררה זמן מה בדורני ליד ווינדזור, אך נפטרה בלונדון בשנת 1948 ואפרה פוזר ליד המעבורת של לי באריזונה. 

תערוכת זיכרון נערכה בשנת 1949 בגלריית האגודה המלכותית לאמנים בריטים בלונדון.  

## גלריה

File:The Patchwork Quilt.jpg
File:Madonna of the Street.jpg
File:Smiling Woman.jpg
File:Ennue.jpg
File:The Back Parlour, Café Loos, Étaples, France.jpg


## קישורים חיצוניים

## הערות שוליים

קטגוריה:ציירות בריטיות
קטגוריה:בריטיות שנולדו ב-1889
קטגוריה:בריטים שנולדו ב-1889
קטגוריה:בריטיות שנפטרו ב-1948
קטגוריה:בריטים שנפטרו ב-1948
The Rarities

***The Rarities*** הוא אלבום האוסף השביעי של הזמרת-יוצרת האמריקאית מריה קארי. אלבום האוסף יצא לאור ב-2 באוקטובר 2020, על ידי חברות התקליטים קולומביה רקורדס ולגסי רקורדינגס. האלבום ייצא לציון 30 שנה לצאת אלבום הבכורה שלה, *[[Mariah Carey (אלבום)|Mariah Carey]]*, שיצא לאור בשנת 1990. האלבום מכיל שירים שלא נשמעו בעבר, כולל גרסאות הדגמה וקטעים שלא פורסמו ואלבום נוסף שכולל רצועות מתוך סיבוב ההופעות, "Daydream World Tour".

## קידום
ב-19 באוגוסט 2020, הודיעה קארי בפלטפורמות המדיה החברתית שלה על ההזמנה המוקדמת של האלבום "The Rarities", בו חשפה במקביל את תאריך צאתו ב-2 באוקטובר 2020. בהמשך הופיעה בתוכנית "בוקר טוב אמריקה" שם היא ביצעה את השירים "Vision of Love" ו-"Close My Eyes".

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אוסף של מריה קארי
קטגוריה:אלבומי אוסף באנגלית
קטגוריה:אלבומי חברת קולומביה רקורדס
ג'ון דיר 9630

**ג'ון דיר 9630** (באנגלית : **John Deere 9630**) הוא דגם טרקטור חַקלָאִי שיוצר על ידי ג'ון דיר בין השנים 2013–2007 בארצות הברית

## גרסאות
* "9630"
* "9630T" - עם פסי גומי

## "ג'ון דיר 9630"
"ג'ון דיר 9630" הוא טרקטור חקלאי מתוצרת "ג'ון דיר". זהו אחד מטרקטורי הייצור הגדולים בעולם, והיה הגדול ביותר שיצר ג'ון דיר עם השקתו בשנת 2007 עד סוף ייצורו בשנת 2013.

דגם "9630" בעל שישה צילינדרים, 13.55 ליטר המפיק 530 כ"ס). בעל מנוע דיזל. סוג ההנעה: הנעה כפולה 4x4.

הדגם מגיע עם שמונה צמיגים בגודל שווה.

משקלו הקלוע (צמיגים "עמוסים", משקולות גלגלים וכו ') הוא מעל 24 טון.

## ממאפייני "ג'ון דיר 9630"
* בתא הנהג מיזוג אוויר. אופציונלי: בקרת אקלים אוטומטית ואביזרי עור
* מנעול דיפרנציאלי: סטנדרט נעילת דיפרנציאל הידראולי
* היגוי: כוח הידרוסטטי
* בלמים: דיסקים רטובים הידראוליים
* מערכת חשמל - 12 וולט כולל 3 מצברים
* קיבולת מכל דלק - 1,324.8 ליטר
* לחץ אוויר בצמיגים - 2,900 PSI (PSI אחד שווה ל־6,894.757 פסקל.)

## תמונות

קובץ:John Deere 9630.jpg | "ג'ון דיר 9630"
קובץ:John Deere 9630 front.jpg | "ג'ון דיר 9630"
קובץ:John Deere 9630T.jpg | "ג'ון דיר 9630T"
קובץ:John Deere 9630T Iowa.jpg | "ג'ון דיר 9630T"
קובץ:John Deere 9630T at Belvoir 2010 - 3267.jpg | "ג'ון דיר 9630T", שנת 2010
קובץ:John Deere 9630T at Belvoir 2010 - 3265.jpg | "ג'ון דיר 9630T", שנת 2010
קובץ:John Deere 9630T Linkage at Belvoir 2010 - 3266.jpg | "ג'ון דיר 9630T"


## ראו גם
* ג'ון דיר מודל A
* ג'ון דיר 3020
* ג'ון דיר 5220

## קישורים חיצוניים

* 
* 
* ג'ון דיר / אתר הבית

## הערות שוליים

קטגוריה:ציוד חקלאי
קטגוריה:טרקטורים
קטגוריה:כלי רכב שהושקו ב-2007
קטגוריה:כלי רכב אמריקאיים
קטגוריה:כלי רכב 6 גלגלים ויותר
קטגוריה:ג'ון דיר
זיוזינו

**נפת זְיוּזִינוֹ** (ברוסית: **район Зюзино**) היא נפה במחוז הדרום-מערבי של העיר הפדרלית מוסקבה שברוסיה. שטחה 5.45 קמ"ר ואוכלוסייתה מונה 127,301 תושבים (2020).

בשטח הנפה יש 3 בריכות, שבאחת מהן יש גדות טבעיות. יש הרבה כיכרות, שדרות וסמטאות באזור. בשנת 2014, במסגרת תוכנית ליירוק העיר, חודש פארק זיוזינו.

בדרום גובלת הנפה בפארק היער ביטבסקי ובצפון זורם נהר קוטלובקה.

רחובות הנפה קרויים על שם ערי קרים ואזור הים השחור.

## אתרים ראויים לציון
* כנסיית בוריס וגלב בזיוזינו 
* פארק זיוזינו 
* בריכת פרקופסקי 
* קניון Prime Plaza
* תחנות מטרו "נחימובסקי פרוספקט" , "סבסטופולסקאיה"  ו"זיוזינו" .

## אנשים מפורסמים שקשורים לראיון
* רוצחת מריה פטרובה הייתה ידועה בכינוי "זיוזינסקאיה מניאצ'קה" משום שפעלה בראין זיוזינו.

## קישורים חיצוניים

* 

קטגוריה:מוסקבה: נפות
ג'ון דיר 5220

**ג'ון דיר 5220** (באנגלית: **John Deere 5220**) הוא דגם טרקטור חַקלָאִי שיוצר על ידי ג'ון דיר בין השנים 2004–2000 בארצות הברית

## ממאפייני "ג'ון דיר 5220"
"ג'ון דיר 5220" הוא טרקטור חקלאי שיוצר על ידי "ג'ון דיר", המיועד לשימוש חקלאי.

לדגם מנוע 3 צילינדרים, 53 כוחות סוס (40 קילוואט) המייצר מומנט של 190 ננומטר ב-2,400 סל"ד. הדגם היה זמין בכונן גלגל קדמי דו-גלילי או מכני (4x4) ובנוסף קיבולת אחיזה אחורית של 1,500 ק"ג.

לדגם מערכת חשמל - 12 וולט.

## ראו גם
* ג'ון דיר מודל A
* ג'ון דיר 3020
* ג'ון דיר 9630

## קישורים חיצוניים
* 
* 
* ג'ון דיר / אתר הבית

## הערות שוליים

קטגוריה:ציוד חקלאי
קטגוריה:טרקטורים
קטגוריה:כלי רכב שהושקו ב-2000
קטגוריה:כלי רכב אמריקאיים
קטגוריה:ג'ון דיר
נבחרת רוסיה בקטרגל

**נבחרת הקטרגל הלאומית של רוסיה** הוא הנבחרת הלאומית בקטרגל של רוסיה. הנבחרת נשלטת על ידי התאחדות הכדורגל הרוסית ומזוהה עם אופ"א. רוסיה העפילה לשבעה גביעי עולם, 1992, 1996, 2000, 2008, 2012, 2016, 2020 ולכל אליפויות אירופה. הם זכו באליפות אירופה פעם אחת, בשנת 1999, כאשר המונדיאל הטוב ביותר שלהם הגיע בשנת 2016, שם הם סיימו כסגנית לארגנטינה. הנבחרת מדורגת במקום 4 בדירוג אופ"א.
## שיאים תחרותיים
### גביע העולם בקטרגל

### אליפות אירופה בקטרגל

## קישורים חיצוניים
*  

## הערות שוליים

קטגוריה:רוסיה: קטרגל
קטגוריה:1991 בברית המועצות
קטגוריה:נבחרות רוסיה
ג'ון דיר מודל A

**ג'ון דיר מודל A** (באנגלית : **John Deere Model A**) הוא דגם טרקטור חַקלָאִי, שיוצר על ידי ג'ון דיר בין השנים 1934–1952 בארצות הברית

## "ג'ון דיר מודל A"
ב-1934, עם תום השפל הגדול, ותוך ניצול תנופת הפיתוח החקלאי והבנייה של הניו דיל הוציאה החברה לשוק את "ג'ון דיר מודל A" בעיצובו של הנרי דרייפוס. יוצרו כ-300,000 יחידות.

דגם ה-"ג'ון דיר מודל A" היה טרקטור היבול הראשון של היצרן "ג'ון דיר", שהחליף את דגם "John Deere GPWT". פותחו כמה גרסאות של ה-"מודל A". ה-"ג'ון דיר מודל A" היה מודל היבול בשורה. דגם ה- "AR" היה מודל רגיל (או קבוע). ה- "AO" היה דגם בוסתן, ללא ערימת פליטה ופגושים מוגנים. בנוסף פותח גם הדגם התעשייתי של "AI", ה-"AN" עם חזית צרה, החזית הרחבה של ה- "AW", ודגמי ה-"ANH" ו-"AWH" עם הגידולים הגבוהים.

"ג'ון דיר מודל A" היה טרקטור דיר הראשון שהגיע מהמפעל עם צמיגי גומי.

הבלמים: מסוג נעל מכנית מתרחבת דיפרנציאלית.

תא הנהג: תחנת מפעיל פתוחה עם מושב מחבת פלדה.

## תמונות

קובץ:Melsted, Bornholm (2012-07-12), by Klugschnacker in Wikipedia (5).JPG | "ג'ון דיר מודל A"
קובץ:Fries Landbouwmuseum Earnewâld - John Deere trekker.jpg | "ג'ון דיר מודל A"
קובץ:John Deere - Flickr - mick - Lumix.jpg | "ג'ון דיר מודל A"
קובץ: John Deere 1937 AOS (22684300393).jpg | "ג'ון דיר מודל A", שנת 1937
קובץ:John Deere 1937 A.jpg | "ג'ון דיר מודל A", שנת 1937
קובץ:John Deere tracktor pic1.JPG | "ג'ון דיר מודל A"
קובץ:Maisteelt en tabaksteelt, tractoren, John Deere, Bestanddeelnr 170-0661.jpg | "ג'ון דיר מודל A"
קובץ:John Deere Model A late style.jpg | "ג'ון דיר מודל A", דגם מאוחר


## ראו גם
* ג'ון דיר 3020
* ג'ון דיר 9630

## קישורים חיצוניים

* 
* 
* ג'ון דיר / אתר הבית

## הערות שוליים

קטגוריה:ציוד חקלאי
קטגוריה:טרקטורים
קטגוריה:כלי רכב שהושקו ב-1934
קטגוריה:כלי רכב אמריקאיים
קטגוריה:ג'ון דיר
טורניר אלופות אירופה בקטרגל

**טורניר אלופות אירופה בקטרגל** (באנגלית: **Futsal European Clubs Championship**) הייתה תחרות שנתית בין מועדוני קטרגל באירופה, שנערכה משנת 1984 עד 2001, עת הוחלף בגביע אופ"א. בשנות קיומו זה היה הטורניר היוקרתי ביותר בענף הקטרגל באירופה. בשנת 2001 הוחלף על ידי גביע אופ"א בקטרגל, שבשנת 2018 שונה שמו ל"ליגת האלופות".
## זוכות

## זכיות לפי מדינה

## ראו גם
* ליגת האלופות בקטרגל

קטגוריה:אירופה: ספורט
קטגוריה:קטרגל
דינר לובי

**הדינר הלובי** הוא המטבע הרשמי בלוב. קוד ה־ISO 4217 שלו הוא "**LYD**". הדינר מחולק ל־1,000 דרהם (درهم). המטבע נהפך לרשמי בספטמבר 1971 לאחר שהחליף את הפאונד הלובי. זה מונפק על ידי הבנק המרכזי של לוב, שגם מפקח על המערכת הבנקאית ומווסת את האשראי. בשנת 1972 הוקם בנק החוץ הלובי לפיקוח והנפקה של השקעות בחו"ל.

לאחר הפלת ממשלתו של קדאפי במלחמת האזרחים הראשונה בלוב ב-2011, שטרי הכסף עם פניו של מנהיג המודח עדיין היו במחזור והם שימשו את מועצת המעבר הלאומית לתשלום משכורותיהם של עובדי ציבור. ועובדי ממשלה.

הבנק המרכזי של לוב הוציא שטר ע"ס 10 דינר לובי מתוקן עם מאפיינים מתוקנים, דוגמה אחת היא הסרת ההתייחסות של עידן קדאפי "ג'מהיריה" בתוספת השימוש באנגלית על השטרות בפעם הראשונה מזה כעשרים שנים. הונפקו שתי גרסאות של השטר המתוקן, האחת עם שם הבנק המרכזי מוצג באותיות רישיות, שהודפסו על ידי De La Rue הבריטית והשנייה עם שם הבנק המרכזי באותיות גדולות הודפסו על ידי Oberthur Technologies של צרפת.

שטר של  חמשה דינר לובי מתוקן הונפק עם תכונות שהשתנו בדומה לשטר עשרה דינר לובי המתוקן. הטקסט האנגלי החליף את הטקסט הערבי בגב השטר, הסרת המילה "ג'מהיריה" מתקופת קדאפי מהשטר, וסמל הבז מתקופת קדאפי הוסר מהאנדרטה לקרב אל- חני המופיע על שטר זה. ב-17 בפברואר 2013, לרגל יום השנה השני למלחמת האזרחים בלוב, הבנק המרכזי של לוב הנפיק שטר דינר לובי אחד, ההנפקה הראשונה שלו בעקבות המהפכה בלוב ומלחמת האזרחים ב-2011. חזית השטר מתארת מפגינים נגד קדאפי עם דגל המורדים הלובים. בחלק האחורי של הפתק מתוארים דגל לוב ויוני שלום.

## מינוח פופולרי ליחידות הכסף
הדינר הלובי מכונה באופן עממי כ**ג'ני** (*jni)* בדיאלקט הלובי המערבי או **ג'נה** (*jneh)* בדיאלקט הלובי המזרחי. שם זה לקוח מהמטבע הבריטי הישן גינאה (British guinea)מטבע זהב שהייתה שווה 21 שילינג.  השם דינר משמש לעיתים רחוקות מחוץ למעגלים הרשמיים. 

היחידה השברית המורשית, **הדירהם,** לעולם אינה מוזכרת בשיחה יומיומית. במקום זאת משתמשים במילה **גרש** - גרסה של המילה qirsh. גרש אחד שווה 10 דירהם. . אלף דינר נקרא באופן מסוגנן **קילו**. 

שטר של חמישה דינר מכונה לעיתים, בסלנג הגברי מהדור הצעיר, **פייפה (**faifa) ושטר של עשרה דינר מכונה **טסאנה** (tsena), שהם הפמיניזציות שובבות של המילים באנגלית five ו-ten, אך גם עשויות להיות שרידים של מילות הסלנג הבריטיות עבור שטרות של חמישה ועשרה פאונד בהתאמה. המטבע הלובי מכונה על ידי הלובים 'עומר אל-מוחטאר' על שם לוחם החירות הלובי שמופיע בצדו האחורי של השטר של דינר לובי אחד.

## מטבעות
עד 1975 היו מותרים לשימוש המטבעות הישנים. בשנת 1975 הונפקו מטבעות בערכי 1, 5, 10, 20, 50 ו־100 דרהם. בשנת 1979 יצאה סדרת מטבעות שנייה, באותם הערכים, שנשאה עיצוב שונה. מטבעות ¼ דינר ושל ½ דינר הונפקו בשנת 2001 ו־2004 בהתאמה. בשנת 2009 הונפקו מטבעות דינר חדשים. בשנים 2013 ו־2014 הנפיק הבנק המרכזי של לוב מטבעות של דינר, ¼ דינר ו־½ דינר ובמקביל מטבעות 50 ו־100 דרהם.

## שטרות
בלוב כיום ישנם כ־5 שטרות: 1 דינר, 5 דינר, 10 דינר, 20 דינר ו־50 דינר. המטבעות העדכניים נמצאים בשימוש בכל לוב מאז 2014.

## הדינר המזרח-לובי
מאז 2016, הבנק המרכזי של לוב יחד עם בית הנבחרים הנפיק דינר לובי חדש, עם שטרות כסף בשווי 20 ו־50 דינר, שהודפס ברוסיה. השטרות החדשים הופצו ברחבי מזרח לוב, בעקבות מחסור קשה במזומן בחלק זה של המדינה. המהלך מציג את הניסיון הכושל של הבנק לנהל את הכלכלה הלובית בזמן שהחצי המזרחי והחצי המערבי של המדינה מתחרים זה בזה.

## קישורים חיצוניים

## הערות שוליים

קטגוריה:מטבעות אפריקה
קטגוריה:לוב: כלכלה
אינפיניטי LE

**אינפיניטי LE** (באנגלית: **Infiniti LE**) היא מכונית קונספט בתצורת מכונית סלון המוגדרת כמכונית חשמלית, אשר הוצגה על ידי חטיבת הרכב **[[אינפיניטי]]** (באנגלית: Infiniti), חטיבה של יצרנית הרכב **[[ניסאן]]** (Nissan Motor Company Ltd) היפנית בשנת 2012.

## "אינפיניטי LE"
* "אינפיניטי LE" הוצגה לראשונה בתערוכת המכוניות הבינלאומית בניו-יורק ("New York International Auto Show" ) בשנת 2012.
* 4 דלתות סדאן.
* 4 מושבים.
* סוג הנעה: הנעה קדמית 4x2.
* סוללת ליתיום יון מוצבת מתחת לתא הנוסעים.
* טווח נסיעה: כ-160 ק"מ.
* מאפיין מרכזי של ה-"אינפיניטי LE" הוא טעינה אלחוטית אינדוקטיבית. ניתן להטעין את הרכב על ידי חנייתו מעל נקודת טעינה הממוקמת ברצפה, במקום לחבר לשקע חשמל. עם זאת, ניתן לטעון את ה-"אינפיניטי LE" גם באמצעות המטען המהיר CHAdeMO DC50kW שלה.
* מקדם גרר - 0.25 (סיפון אחורי מוגבה, בדגם הורכבו ספוילר קדמי וספוילרים צדדיים).

## תמונות

קובץ:2013-03-05 Geneva Motor Show 8113.JPG | "אינפיניטי LE"
קובץ: Paris Motor Show 2012 (8065274829).jpg| "אינפיניטי LE"
קובץ:Mondial de l'Automobile 2012, Paris - France (8653281690).jpg | "אינפיניטי LE"
קובץ:Paris Motor Show 2012 (8065276547).jpg | "אינפיניטי LE"
קובץ:Paris Motor Show 2012 (8065275866).jpg | "אינפיניטי LE"
קובץ:2013-03-05 Geneva Motor Show 8112.JPG | "אינפיניטי LE"


## ראו גם
* אינפיניטי אסנס
* אינפיניטי J30
* אינפיניטי Q40

## קישורים חיצוניים

* 

## הערות שוליים

קטגוריה:מכוניות קונספט
קטגוריה:מכוניות סלון
קטגוריה:דגמי מכוניות שהושקו ב-2012
קטגוריה:כלי רכב יפניים
LE
קטגוריה:מכוניות חשמליות
החלל הרואה

"**החלל הרואה**" הוא פסל מאת הפסל ג'יימס טורל, בסגנון אמנות אדמה.

את הפסל תרמה הנלורה ורודה שולהוף, מניו-יורק, לידידי מוזיאון ישראל בארצות הברית והוא אחד הראשונים מסדרת "חללי שמים" שראשיתה בשלהי שנות ה-60 ובראשית שנות ה-70, "חללים שמשלבים את החוץ עם הפנים". למרות פשטות המבנה, חלל שבתקרתו חלון לשמים, הוא אמור לסמל שהשמים הם הסטודיו של טורל.

הפסל מוצב בטראסה בחצי גורן, על המורד המערבי של גן האמנות ע"ש בילי רוז שבמוזיאון. הגבעה נחפרה, ובתוכה נוצר חלל פנימי דמוי מקדש בסגנון אדריכלי דומה לזה של הפירמידות, מאוזוליאומים או מקדשים. ישנו פתח בתקרת המבנה ודרכו נשקפת "תמונת" שמים המשתנה בהתאם למזג האוויר והמזכירה על דרך הניגוד תקרות בארוקיות מרובות עננים, קדושים ומלאכים.

## על הפסל
אוצרת האוניברסיטה העברית מיכל מור, אמרה על הפסל: "אפשר להיות נוכח בו וללכת לאיבוד באותו זמן. עוצמה של מבנה הפתוח לשמיים המאפשר לך לצפות בתנועת העננים בשמש המהתלת על הכתלים ושקט מסביב".

מירה לפידות, אוצרת מוזיאון ישראל אמרה על הפסל: "החלל הרואה הוא מבנה-פסל-סביבה: חלל ריבועי לבן ושלו, ספסל עשוי שיש חברון הנמתח לאורך ארבעת קירותיו מזמין לשבת, להישען לאחור ולהביט למעלה - שם פתח טורל ריבוע מושלם אל השמים, הממסגר את מה שמעלינו וסביבנו, שלא באמת ראינו קודם."


James turrel Jerusalem.jpg|הכניסה לפסל
PikiWiki Israel 32137 Space That Sees.jpg|האור על הרצפה
PikiWiki Israel 32138 Space That Sees.jpg|פינה בפסל


## קישורים חיצוניים

* דף היצירה באתר מוזיאון ישראל (ובאנגלית)
* 
* 
* 
* החלל הרואה - מוזאון ישראל
* עמיחי חסון, 'החלל הרואה', מוסף "שבת" של עיתון מקור ראשון
* הדסה קל, החלל הרואה, 5 בנובמבר 2016
* 
* 
* 

## הערות שוליים

קטגוריה:פסלים (יצירות)
קטגוריה:מוזיאון ישראל: פסלים
קטגוריה:יצירות משנת 1992
מאט גוקאס

**מת'יו ג'ורג' "מאט" גוקאס הבן** (באנגלית: **.Matthew George "Matt" Guokas Jr**; נולד ב-25 בפברואר 1944) הוא כדורסלן ומאמן עבר אמריקאי. שיחק בליגת ה-NBA בין השנים 1966–1976, ואימן את קבוצות ה-NBA פילדלפיה 76' ואורלנדו מג'יק בין השנים 1985–1993.

אביו, מאט גוקאס האב, זכה באליפות עונת הבכורה של ה-NBA כשחקן פילדלפיה ווריורס, בעוד גוקאס הבן זכה באליפות עונת  כשחקן פילדלפיה 76'; בכך, הפכו לצמד אב-בן הראשון אשר זוכה באליפות הליגה (מאז, השיגו זאת גם ריק וברנט בארי, ביל ולוק וולטון, ומייקל וקליי תומפסון).

## קריירת משחק
גוקאס נולד וגדל בפילדלפיה שבפנסילבניה, ובין השנים 1963–1966 למד באוניברסיטת סנט ג'וזף אשר בפילדלפיה. בשתי עונותיו בקבוצת הכדורסל של האוניברסיטה קלע 15.4 נקודות בממוצע למשחק, תחת המאמן ג'ק רמזי.

בדראפט ה-NBA 1966 נבחר גוקאס על ידי פילדלפיה 76', בבחירה התשיעית. בעונתו הראשונה בפילדלפיה זכתה הקבוצה באליפות ה-NBA השנייה בתולדותיה, לאחר שגברה על סן פרנסיסקו ווריורס בסדרת הגמר. גוקאס שותף בכל 15 משחקי הקבוצה בפלייאוף ה-NBA, וקלע 4.3 נקודות בממוצע למשחק, כאחד משחקני הספסל הבכירים של הסיקסרס.

ב-9 העונות הבאות שיחק עבור פילדלפיה, שיקגו בולס, סינסינטי/קנזס סיטי קינגס, יוסטון רוקטס ובאפלו ברייבס, ולאורך התקופה רשם ממוצעים כוללים של 6.1 נקודות, 3.1 אסיסטים ו-2.0 ריבאונדים למשחק.

## קריירת אימון
לקראת עונת  מונה לעוזר מאמן בפילדלפיה 76', תחת המאמן הראשי בילי קנינגהם; השניים שיחקו יחדיו בפילדלפיה בין השנים 1966–1970. בשנת 1985, עם פרישתו של קנינגהם מאימון, מונה גוקאס במקומו כמאמן הסיקסרס. בעונתו הראשונה בתפקיד אימן שישה חברי היכל התהילה לעתיד: מוזס מלון, ג'וליוס ארווינג, צ'ארלס בארקלי, בוב מקאדו, בובי ג'ונס ומוריס צ'יקס. על אף הסגל המרשים, הודחה פילדלפיה מהפלייאוף כבר בשלב חצי גמר המזרח, על ידי מילווקי באקס. בפברואר 1988, כאשר עמד מאזן הקבוצה בעונת  על 20 ניצחונות ו-23 הפסדים, פוטר גוקאס מאימון הקבוצה, והוחלף על ידי עוזרו ג'ים ליינאם. לאורך תקופתו כמאמן הקבוצה, רשמה פילדלפיה מאזן חיובי 119–88 (57.5%).

בקיץ 1989 מונה למאמן הראשי של אורלנדו מג'יק, לקראת עונת הבכורה של המועדון. ב-3 עונותיו הראשונות באורלנדו רשמו המג'יק מאזן כולל של 70 ניצחונות ו-176 הפסדים (28.5%), ואת עונת  סיימו במרחק ניצחון אחד מהעפלה לשלב הפלייאוף, עם מאזן 41–41. באותה עונה בלט באורלנדו הסנטר שאקיל אוניל, אשר קלע 23.4 נקודות למשחק וזכה בתואר רוקי העונה. לקראת עונת  פוטר גוקאס מתפקידו, והוחלף על ידי עוזרו ב-3 העונות האחרונות – בראיין היל.

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת סנט ג'וזף
קטגוריה:בחירות דראפט של פילדלפיה 76'
קטגוריה:כדורסלני פילדלפיה 76'
קטגוריה:כדורסלני שיקגו בולס
קטגוריה:כדורסלני סינסינטי רויאלס
קטגוריה:כדורסלני קנזס סיטי קינגס
קטגוריה:כדורסלני יוסטון רוקטס
קטגוריה:כדורסלני באפלו ברייבס
קטגוריה:מאמני כדורסל אמריקאים
קטגוריה:מאמני פילדלפיה 76'
קטגוריה:מאמני אורלנדו מג'יק
קטגוריה:אמריקאים שנולדו ב-1944